# נמרוד כהן

נמרוד כהן|  |
|
לידה |
15 ביולי 2004 (בן 21) רחובות, ישראל  |
|
מדינה | ישראל ישראל |
|
מקום מגורים |
רחובות  |
|
השכלה |
אורט ישראל  |
|
שירות צבאי |
|
השתייכות |  חטיבה 7* גדוד 77
 |
|
דרגה |   סמל ראשון |
|
תפקידים בשירות |
|
תותחן טנק מרכבה סימן 4 |
|
פעולות ומבצעים |
|
טבח שבעה באוקטובר  |
|   |

**נמרוד כהן** (נולד ב-15 ביולי 2004) הוא ישראלי שנחטף ב־7 באוקטובר 2023 על ידי מחבלי ארגון הטרור חמאס בזמן שהיה חייל צה"ל בטבח שבעה באוקטובר. הוא הוחזק בשבי חמאס ברצועת עזה במשך שנתיים, ושוחרר במסגרת הסכם חמאס–ישראל ב-13 באוקטובר 2025.

## ביוגרפיה

כהן למד בבית הספר היסודי רמון ברחובות, ואחר כך המשיך ללימודים במגמה ריאלית בבית הספר אורט רחובות. במקביל הוא הדריך בחוגי סיירות עד לגיוסו לחטיבת השריון.

### החטיפה

 ערך מורחב – **טבח שבעה באוקטובר**

במהלך מתקפת הטרור של חמאס על יישובי עוטף עזה, צוות טנק 3 של נמרוד יצא להדוף את המתקפה בגבול רצועת עזה. הטנק מגדוד 77 תפסו אז קו בגבול הרצועה באזור מוצב שנקרא "הבית הלבן" שנמצא בין הקיבוצים ניר עוז ונירים. על פי תחקיר שערך צה"ל, מערכת ההגנה האקטיבית של הטנק, מעיל רוח, לא פעלה והוא ספג פגיעה של טילי נ"ט או פיצוץ מטען שהוצמד אליו. הפגיעה אשר השביתה את הטנק, העלתה אותו באש ואילצה את צוות הטנק לצאת ממנו.

מספר תיעודים של הטנק החרוך הופצו בשעות בוקר המתקפה. בחלק מהתיעודים נראים מחבלי חמאס גוררים את ארבעת החיילים מתוך הטנק ועל האדמה בסמוך אליו. בהמשך התקבלו דיווחים כי ארבעתם נחטפו לרצועה.

מפקדים ששירתו בקו הגבול סיפרו כי הם מיעטו לנסוע בטנקים בשבועות שקדמו ל־7 באוקטובר. לדבריהם, הפעם האחרונה שבה נסעו בטנקים ברציפות הייתה בתרגיל שנערך שלושה חודשים קודם לכן.

צה"ל קבע בהמשך במועדים שונים כי שלושת חבריו של רב"ט נמרוד לצוות – עומר נאוטרה, שקד דהן ועוז דניאל – נהרגו ביום הטבח, וגופותיהם מוחזקות ברצועה.

### בשבי

|  |  |
| --- | --- |
|  |  ראו גם – **החטופים במלחמת חרבות ברזל** |

נמרוד לא שוחרר בשתי העסקאות הראשונות לשחרור החטופים.

ב-15 ביולי 2024 ציינה עיריית רחובות את יום הולדתו ה-20 של נמרוד.

שנה אחר כך ב-15 ביולי 2025 ציינו בני משפחה וחבריו את יום הולדתו ה-21 של נמרוד בכיכר החטופים בתל אביב. על הבמה בכיכר החטופים הופיעו רביד פלוטניק, איה כורם, הדג נחש והראפר חן פורתי. את האירוע הנחה איל קיציס.

במהלך השבי התקבלו מספר אותות חיים מנמרוד, כולל מסר שהועבר ממנו על ידי אחד משורדי השבי: "אני בסדר, אוהב".

ב-1 במרץ 2025 זוהה נמרוד בסרטון שבו תועדו החטופים איתן ויאיר הורן על סמך הקעקוע שעל ידו.

על פי עדויות של ניצולי שבי ומידע שהתקבל, מצבו הנפשי של נמרוד בשבי היה קשה והוא היה מסוגר ומיעט לדבר. בחלק מהזמן שבו שהה בשבי, הוא הוחזק בכלוב קטן שמיועד לבעלי חיים. בעקבות היותו חייל צה"ל, הוא עבר חקירות קשות ועינויים, בזמן שידיו אזוקות, ובמהלך החקירות, המחבלים הציגו לו סרטונים שבהם נהרגו חבריו. בנוסף, התקבלו עדויות שנמרוד סבל מדלקת אוזניים שלא טופלה בעקבות זיהום שהתפתח במנהרות ומפריחה חמורה בכל גופו עבורה לא קיבל טיפול רפואי.

## לאחר השחרור מהשבי

בפברואר 2026 הודיע כהן על כוונתו לחזור ולשרת בצה"ל. כהן הסביר שלפני החטיפה הוא שירת רק 10 חודשים, וכי הוא מעוניין לעשות שירות משמעותי.

## חיים אישיים

בנם של ויקי ויהודה. יש לו אחות תאומה בשם רומי ואח גדול בשם יותם. המשפחה מתגוררת ברחובות.

## קישורים חיצוניים

* מחדל הטנק: הוריו של נמרוד שנחטף לעזה מנסים להבין - איך זה קרה?, באתר כאן – תאגיד השידור הישראלי, 5 במרץ 2024
* מיכל פעילן, האסון של טנק מספר 3: הורי הלוחמים חושפים לראשונה את סרטון החטיפה - וקוראים לעסקה, באתר מאקו, 13 באוגוסט 2024
* נועם (דבול) דביר, "אל תדאגו, אוהב": המסר שששלח נמרוד כהן להוריו מעזה, באתר ישראל היום, 19 בפברואר 2025
* ינאי יחיאל, שי פוגלמן, המפגש עם סינואר, ההומור השחור בשבי והשיעור שלמד מירדן ביבס. סיפורו של נמרוד כהן, באתר הארץ, 12 בפברואר 2026

## הערות שוליים